23α. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ  Ο ΔΙΟΙΚΗΤΗΣ ΤΗΣ ΤΡΑΠΕΖΑΣ  ΤΗΣ ΕΛΛΑΔΟΣ Αριθ.105689/Β 1974 της 29-29 Δεκ.1995 (ΦΕΚ Β΄1101) Λεπτομέρειες εφαρμογής του Νόμ.2330/95. ΄Εχοντας υπόψη: 1.Τη διάταξη της παρ.1 του άρθρ.23 του Νόμ.1558/1985 «Κυβέρνηση και Κυβερνητικά ΄Οργανα» (ΦΕΚ Α΄137). 2. Το Νόμ.2330/1995 και ιδίως τη διάταξη της παρ.4 του άρθρ.11, αποφασίζουμε: 1. Η μεταφορά των στοιχείων ενεργητικού και παθητικού, περιλαμβανομένης της μεταφοράς εμπραγμάτων δικαιωμάτων σε ακίνητα (άρθρ.1 και 2 του Νόμ.2330/1995), συντελείται αυτοδικαίως με μόνη τη καταχώρηση της νέας Τράπεζας στο Μητρώο Ανώνυμων Εταιρειών. Ουδεμία δήλωση προς φορολογικές ή άλλες διοικητικές αρχές, ουδεμία εγγραφή ή καταχώρηση σε δημόσια βιβλία ή μητρώα και ουδεμία ανακοίνωση προς οιονδήποτε απαιτείται για την επέλευση της μεταβάσεως των στοιχείων τούτων στη νέα Τράπεζα, όλες δε οι τυχόν προβλεπόμενες από την κείμενη νομοθεσία εγγραφές, δηλώσεις ή ανακοινώσεις διενεργούνται εκ των υστέρων μετά την ίδρυση της νέας Τράπεζας και έχουν καθαρώς δηλωτικό χαρακτήρα. 2. Τα μεταφερόμενα στη νέα Τράπεζα στοιχεία ενεργητικού και παθητικού προσδιορίζονται στο καταστατικό της ιδρυόμενης Τράπεζας με αναφορά στις σελίδες των επισήμων βιβλίων της ιδρύτριας Τράπεζας, ήτοι του ημερολογίου πράξεων ισολογισμού και απογραφικών ισοζυγίων, του Μητρώου Παγίων και των βιβλίων ισοζυγίων των υποκαταστημάτων και θυρίδων. Αντίγραφα των σελίδων τούτων κατατίθενται στον συντάσσοντα το καταστατικό συμβολαιογράφο. Στον αυτόν συμβολαιογράφο κατατίθεται και ενδεικτικός πίνακας των περιουσιακών στοιχείων που παραμένουν στην ιδρύτρια. 3. Η επωνυμία της υπό εκκαθάριση Τράπεζας περιέρχεται λόγω εισφοράς μετά των άλλων στοιχείων στην ιδρυόμενη Τράπεζα. Η υπό εκκαθάριση Τράπεζα θα αναφέρεται εφεξής στις συναλλαγές ως «Η υπό εκκαθάριση παλαιά Τράπεζα Κρήτης (Νόμ.2330/1995)». 4. Η κάλυψη της εισφοράς του Δημοσίου με τίτλους του κατά το άρθρ.6 παρ.2 εδάφ.1 του Νόμ.2330/1995 δεν αποτελεί εισφορά σε είδος. Σελ. 216,04(α) Τεύχος 1416 Σελ. 98 